stanford-oval/wikipedia huggingface dataset:
בואו לאכול איתי: ספיישל פסח 2024
ביקורת

עינב שיף מאתר "ynet" שיבח את ליהוק המשתתפים: ”הליהוק המדויק מתבל את פרקי הספיישל באיזון סביר (ולפעמים אפילו נעים) בין אנשים שלא בהכרח היו נפגשים מחוץ ליקום המצולם של הסדרה”.
ניר וולף מעיתון "ישראל היום" ביקר את העיסוק בשסע העדתי בתוכנית: ”הבחירה ללכת על הסטריאוטיפ העדתי המאוס, הפך את הספיישל הנוכחי לחסר טעם ומעוף”.
הערות שוליים

↑  קבלו את בואו לאכול איתי שבוע פסח!, בעמוד הפייסבוק של כאן מדברים על בואו לאכול איתי, 31 במרץ 2024
↑  הנה כמה עובדות מרנינות על בואו לאכול איתי ספיישל פסח, בעמוד הפייסבוק של כאן מדברים על בואו לאכול איתי, 25 באפריל 2024
↑  הודעה על צילומי שבוע ספיישל אולסטארס, בעמוד הפייסבוק של כאן מדברים על בואו לאכול איתי, 28 בינואר 2024
↑  רינת קרמר יבלינוביץ,'"`UNIQ--nowiki-00000005-QINU`"'‏כשר לפסח: "בואו לאכול איתי" חוזרת בספיישל לכבוד החג, באתר "סרוגים", 31 במרץ 2024
↑  קטע בונוס מתנה לחג! חני בון בון מגיעה לבקר את גילי בקיבוץ, בעמוד הפייסבוק של כאן מדברים על בואו לאכול איתי, 21 באפריל 2024
↑  רייטינג: קרב צמוד בפריים טיים - מי ניצחה למרות ערב חלש?, באתר אייס, 22 באפריל 2024
↑  רייטינג: קשת 12 ניצחה עם הגיבורים, ערוץ 14 התקשה, באתר אייס, 24 באפריל 2024
↑  רייטינג: הסודות של מוני פנאן מחצו את רשת 13 וערוץ 14, באתר אייס, 25 באפריל 2024
↑  רייטינג: חדשות 12 חוגגת, בואו לאכול איתי עקפה את הפטריוטים?, באתר אייס, 26 באפריל 2024
↑  רייטינג: יצאת צדיק עוקפת את פקין אקספרס, ערוץ 14 מדשדש מאחור, באתר אייס, 28 בפברואר 2024
↑  עינב שיף,'"`UNIQ--nowiki-00000011-QINU`"'לספיישל פסח של "בואו לאכול איתי" יש כוכב אחד ברור. ולא, זה לא האוכל הכשל"פ, באתר ynet, 22 באפריל 2024
↑  ניר וולף,'"`UNIQ--nowiki-00000013-QINU`"'ספיישל פסח: השד העדתי השתלט על ״בואו לאכול איתי״, באתר ישראל היום, 24 באפריל 2024
↑  גילי ואורלי קיבלו מספר נקודות זהה, ולכן נערך סבב הצבעה נוסף בין שאר המשתתפים. רועי אלעני ורועי עידן הצביעו לאורלי, בעוד שקציעה הצביעה לגילי. בעקבות זאת, נקבע כי אורלי היא המנצחת של השבוע.
↑  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
↑  במגזר היהודי
↑  באוכלוסייה הכללית
ינון (שם פרטי)

יִנּוֹן הוא שם פרטי יהודי. על פי מסורת חז"ל, אחד מארבעת שמותיו האפשריים של המשיח. מקור השם בספר תהילים: ”יְהִי שְׁמוֹ לְעוֹלָם, לִפְנֵי-שֶׁמֶשׁ ינין (קרי:יִנּוֹן) שְׁמוֹ"” (ספר תהלים, פרק ע"ב, פסוק י"ז)
משמעות השם

משמעות הפסוק על פי הקשרו היא ברכה כי שמו של המלך בו עוסק המזמור "ינון כמו שמש" אך המילה ינון כשלעצמה היא מילה יחידאית והוראתה קשה. לפי רש"י, ינון משמעותו "ימשול ויגדל". לפי פירוש רד"ק ינון הוא מלשון נין, בעתיד נפעל - יִנּוֹן - יזכר, יתקיים. בלשון המקרא נין שימש לציון צאצאיו של אדם.
בכתובת אזתוד (Azitawada) "סוכן הדננים" מן המאה ה-9 לפנה"ס שנתגלתה בכמה נוסחים ובשפות שונות (פיניקית ונאו-חתית) באזור טורקיה של היום, נמצאה כתובה גם השורה הבאה: "אפס שם אזתוד יכון לעולם כמו שם שמש וירח". מציאותו של משפט כה דומה במבנהו, תוכנו וההקשר בו הוא נתון בתקופה קרובה לזו של חיבור המזמור (וייתכן שאף מוקדמת לו) ובשפה כה קרובה לעברית, העלתה את ההצעה במחקר [דרוש מקור] לפיה המילה "ינון" בתהילים ע"ב אינה אלא שיבוש הצורה שנמצאה בכתובת הפיניקית וקיימת גם בעברית המקראית - יכון.
משמעות השם > ייחוס השם למשיח

בגמרא מופיע שתלמידי רבי ינאי היו אומרים ששמו של המשיח ינון, שם הדומה לשם רבם ינאי (סנהדרין צח ב). הפיוט "עת שערי רצון להפתח" מסתיים במשפט האופטימי, שעליו חוזר הקהל לאחר החזן: ”וֶאֱמֹר לְצִיּוֹן בָּא זְמַן הַיְשׁוּעָה יִנּוֹן וְאֵלִיָּה אֲנִי שׁוֹלֵחַ.”
על פי הקבלה[דרוש מקור], ינון מיוחס למשיח משום שהוא הכפלה בעשר (ספירת מלכות) של השם המפורש:
י'ה'ו'ה / י'נ'ו'ן - ה = 5 בגימטריה, נ = 50, מכאן שי'ה'ו'ה בכתר = י'נ'ו'ן במלכות.
שימוש בשם

אין עדויות לשימוש בשם בעת העתיקה וימי הביניים, ונראה שהשם נכנס לשימוש בין היהודים רק במאות האחרונות. השם הפך נפוץ בין יהודי תימן בתקופה שסביב הקמת מדינת ישראל ועלייתם אליה.
ראו גם

אישים ששמם הפרטי הוא ינון
הערות שוליים

↑  ארבעת השמות הם: מנחם בן חזקיה, שילה, ינון וחנינה (תלמוד בבלי,'"`UNIQ--nowiki-00000000-QINU`"'מסכת סנהדרין,'"`UNIQ--nowiki-00000000-QINU`"'דף צ"ח, עמוד ב').
↑  "לפני" משמש במקרא גם במשמעות "כמו". וראה למשל בדברי חנה לעלי הכהן (ספר שמואל א' א, 16): "אל תתן את אמתך לפני בת בליעל" = "כמו בת בליעל"
↑  תלמוד בבלי, מסכת מגילה י' ע"ב, ד"ה: "נין"
↑  בתרגומו של י' אבישור
↑  רוביק רוזנטל,'"`UNIQ--nowiki-00000007-QINU`"'הזירה הלשונית: בעזרת השם, באתר nrg‏, 24 במרץ 2011, "אהרון גימאני חקר את השמות שנותנים... התימנים... סיפר שבשנות הארבעים ואילך, סביב הקמת מדינת ישראל ועליית יהודי תימן, הרבו התימנים בשמות המתייחסים לבשורת המדינה החדשה. בראש ובראשונה ניתנו השמות ציון וציונה, גואל, ינון, גאולה ועוד."
דוב הקוקאין

| --- | --- |

הפוחלץ של דב הקוקאין מוצג לראווה בקניון בקנטקי.
 לידה:  המאה ה־20 
 מוות:  1985 פוחלץ ומוצג לראווה בקניון במדינת קנטקי
 כינויים:  פבלו אסקובר - Pablo Eskobear
 מין:  דוב שחור אמריקני 
 גזע:  דוב שחור אמריקני
 משקל:  79 קילוגרם
 בעלים:  Chattahoochee River National Recreation Area 
 ידוע בשל:  מוות ממנת יתר של סם הקוקאין
 תקופת הפעילות:  ? – 23 בדצמבר 1985 
 
דוב הקוקאין, הידוע גם בשם "פבלו אסקובר" (מאנגלית: Pablo Eskobear), היה דוב שחור אמריקני שמת ממנת יתר של סם הקוקאין בשנת 1985. הקוקאין הגיע אליו לאחר שסוחר סמים השליך כמויות ענק של קוקאין ממטוס אל אזור מיוער בטנסי.
גופתו של הדוב נמצאה בצפון מדינת ג'ורג'יה שבארצות הברית. לאחר החקירה, גופתו פוחלצה ונתרמה למרכז שימור, אך נגנבה במהירות. הגופה הופיעה לבסוף בבית משכון וכיום היא מוצגת לראווה בקניון במדינת קנטקי.
סיפורו של דוב הקוקאין היווה השראה לסרט הקולנוע "חומר דוב" משנת 2023.
מות הדוב

ב-11 בספטמבר 1985, אנדרו סי. טורנטון השני (אנ'), שוטר לשעבר במחלק הסמים ומבריח סמים מורשע, הבריח קוקאין ממדינת קולומביה אל תוך שטח ארצות הברית. לאחר שהשלים משלוח בעיר "בליירסוויל (אנ')" שבג'ורג'יה, טורונטון ושותף נוסף המריאו במטוס מסוג ססנה 404 טיטאן (אנ').
במהלך הטיסה, השניים השליכו מן המטוס 40 חבילות פלסטיק שהכילו קוקאין לאזור מיוער, ואז קפצו מהמטוס, מעל העיר נוקסוויל בטנסי. טורונטון עצמו נהרג לאחר שקפץ עם מצנח לא תקין. על פי ה-FBI, טורונטון השליך את הקוקאין מהמטוס מפאת משקלו הרב, מה שהקשה על השארת המטוס באוויר.
ב-23 בדצמבר, חוקרים ממחלקת החקירות של ג'ורג'יה (אנ') דיווחו על מציאת דוב שמת לאחר שאכל את הקוקאין משקיות הפלסטיק. משקלו הכולל של הקוקאין אותו אכל הדוב היה 34 ק"ג (75 פאונד), ושוויו הוערך ב-20 מיליון דולר. חוקר מקרי המוות הראשי ממעבדת הפשע של מדינת ג'ורג'יה, ד"ר קנת' אלונסו, סיפר שקיבת הדוב הייתה "כולה לבנה מקוקאין", אך גם העריך שרק 2 עד 4 גרם מהחומר נספג במחזור הדם של הדוב ברגע מותו.
לאחר מותו

ד"ר אלונסו לא רצה להיפטר מגופת הדוב והוא החליט לפחלץ אותה והעניק אותה למרכז השימור שממוקם ביער צ'אטהוצ'י (אנ'). למרות זאת, הגופה אבדה ובהמשך צצה בחנות משכון שממנה היא נקנתה על ידי זמר הקאנטרי ויילון ג'נינגס. בסופו של דבר, גופת הדוב המפוחלצת הגיעה לקניון בשם "Kentucky for Kentucky Fun Mall" שממוקם בעיר לקסינגטון שבקנטקי, ונכון לינואר 2023, היא נמצאת שם עד היום.
בתרבות הפופולרית

ב-9 במרץ 2021 הכריזו סרטי יוניברסל על כוונה לעבוד על סרט קומדיה-אימה שיבוסס על סיפור אמיתי.
בשנת 2023 הופץ סרט המבוסס על סיפורו של דוב הקוקאין, בשם ״חומר דוב״. השחקנית אליזבת בנקס ביימה והייתה שותפה להפקת הסרט. למרות שהסרט מבוסס על סיפור אמיתי, עלילת הסרט מציגה את "דוב הקוקאין" תוקף בני אדם, למרות שבמציאות מעולם לא תקף אף אדם. הסרט הופץ בבתי הקולנוע בישראל ב-23 בפברואר 2023.
ביס דוקו משודר הסרט הדוקומנטרי מ-2023 "דוב הקוקאין הסיפור האמיתי."
הערות שוליים

↑  Christy Box,'"`UNIQ--nowiki-00000000-QINU`"'Cocaine Bear Is A Real Movie - And It's Based On A True Story, ScreenRant, ‏6 במרץ 2021'"`UNIQ--nowiki-00000000-QINU`"'(באנגלית)'"`UNIQ--templatestyles-00000001-QINU`"'
1 2 3  "'Cocaine Bear' is based on a true story: Pablo Eskobear, who overdosed". Washington Post (באנגלית). ISSN 0190-8286. נבדק ב-2023-01-10.
↑  '"`UNIQ--templatestyles-0000000A-QINU`"'"Cocaine and a Dead Bear". The New York Times (באנגלית). 1985-12-23. ISSN 0362-4331. נבדק ב-2023-01-10.
↑  Jeff Parsons,'"`UNIQ--nowiki-0000000C-QINU`"''Pablo EskoBear': The story of the legendary cocaine bear of Kentucky, mirror, ‏22 ביולי 2016'"`UNIQ--nowiki-0000000C-QINU`"'(באנגלית)'"`UNIQ--templatestyles-0000000D-QINU`"'
↑  Bear Believed To Have Overdosed On Cocaine Dropped By Parachutist, AP NEWS'"`UNIQ--nowiki-0000000F-QINU`"'(באנגלית)'"`UNIQ--templatestyles-00000010-QINU`"'
↑  Zoe Sottile,'"`UNIQ--nowiki-00000012-QINU`"'Yes, the viral 'Cocaine Bear' movie is based on a true story (kinda), CNN, ‏3 בדצמבר 2022'"`UNIQ--nowiki-00000012-QINU`"'(באנגלית)'"`UNIQ--templatestyles-00000013-QINU`"'
1 2  Holpuch, Amanda (2022-12-01). "Yes, 'Cocaine Bear' Was Real. Here's the Back Story". The New York Times (באנגלית אמריקאית). ISSN 0362-4331. נבדק ב-2023-01-10.
1 2  Adam Roy, Cocaine Bear: The True Story Behind the Ultimate Party Animal, Backpacker, ‏26 באפריל 2021 (באנגלית)
↑  What's the real 'Cocaine Bear' story?, FOX 5 Atlanta, ‏2 בדצמבר 2021'"`UNIQ--nowiki-00000015-QINU`"'(באנגלית)'"`UNIQ--templatestyles-00000016-QINU`"'
↑  Amanda N'Duka, Amanda N'Duka,'"`UNIQ--nowiki-0000001F-QINU`"'Elizabeth Banks To Direct ‘Cocaine Bear’ Thriller For Universal, Phil Lord & Chris Miller, Deadline, ‏9 במרץ 2021'"`UNIQ--nowiki-0000001F-QINU`"'(באנגלית)'"`UNIQ--templatestyles-00000020-QINU`"'
↑  Anthony D'Alessandro, Anthony D'Alessandro,'"`UNIQ--nowiki-00000022-QINU`"'Universal’s Elizabeth Banks-Directed Thriller ‘Cocaine Bear’ Sets Winter 2023 Release, Deadline, ‏2 במאי 2022'"`UNIQ--nowiki-00000022-QINU`"'(באנגלית)'"`UNIQ--templatestyles-00000023-QINU`"'
אריאלה דים-גולדברג

| --- | --- |
אין תמונה חופשית
 לידה:  8 בפברואר 1935 בית עובד, ישראל 
 פטירה:  19 בינואר 1985 (בגיל 49) בוסטון, ארצות הברית 
 מדינה:  ישראל 
 עיסוק:  סופרת וחוקרת מקרא
 שפות היצירה:  עברית 
 
אריאלה דים-גולדברג (1935–1985) הייתה סופרת עברית וחוקרת מקרא.
ביוגרפיה

אריאלה דים גולדברג נולדה במושב בית עובד לחוקר המקרא שמואל דים. את לימודיה הגבוהים עשתה באוניברסיטת בר-אילן ובבוסטון, שם גם הקימה את משפחתה. כסופרת מחוננת הביאה לספרות העברית סגנון פמיניסטי קמאי. עסקה הרבה בדמויות נשים בתנ"ך והאירה אותן מזוויות לא צפויות.
עסקה גם בתרגום, וספר הילדים הקלאסי שתרגמה, "13 האורלוגין", זכה בשעתו לשבחים רבים. היו לה ידידים רבים הן בירושלים והן בבוסטון. אחדים מהם הם היום העומדים בראש המחלקות למקרא ויהדות באוניברסיטאות בארץ. השאירה אחריה בעל, אף הוא חוקר, ושתי בנות. בתה הבכורה, פרופסור דנה שלו, היא חברת סגל החוג ללימודים קלאסיים באוניברסיטה העברית בירושלים.
נפטרה בבוסטון לאחר מחלה קשה בשנת 1985, והיא הובאה לקבורה בבית העלמין של נס ציונה . לאחר מותה יצא לאור ספר זיכרון בשם "סגולה לאריאלה", שבו כינסו מיטב החוקרים והכותבים במדעי היהדות את דבריהם לכבודה. בין המשתתפים בספר לזכרה יהודה ליבס, דוד שחר, אבנר טריינין, ישראל לוין, משה בר-אשר, יהודה אליצור, נחום סרנה, חגי בן-שמאי, מרדכי שלו, יהודה פרידלנדר, ואחרים. על אריאלה דים נכתבו לאחר מותה מספדים רבים בעיתונות העברית.
קטע מקינה על מותה

יהודה ליבס:
קינה על מות אריאלה דים
ספריה

ירושלים משחקת מחבואים, סיפור בשקופיות, תל אביב 1976.
אחריך בנימין, רומן, ירושלים תשמ"א, 1981.
זאת הפעם: עשר נשים מתוך התנ"ך, יצא לאחר מותה, ערך מן העיזבון יהודה ליבס.
תרגום

13 האורלוגין, מאת ג'יימס תרבר, מאנגלית, איורים רחל אליאור, הוצאת שוקן 1976.
לקריאה נוספת

מתנ"ך לספרות, עיון ביצירתה של אריאלה דים, מאת יהודה ליבס, נדפס ב"סגולה לאריאלה". 1990.
ביבליוגרפיה, רשימה מלאה של יצירותיה, נדפס ב"סגולה לאריאלה", 1990.
לקרוא את ירושלים כטקסט נשי, עיון בנובלות הירושלמיות של ש’ הראבן, מ’ שורץ וא’ דים, מאת יפה ברלוביץ, נדפס ב"אשה בירושלים", 2002.
"בין שתי ערים", על "ירושלים משחקת מחבואים" לאריאלה דים-גולדברג, מאת ישראל לוין, נדפס ב"סגולה לאריאלה", 1990.
אריאלה דים: ירושלים משחקת מחבואים, מאת יהודה פרידלנדר, נדפס ב"מעריב", אפריל 1977.
כמה מאמרים שכתבה:
אהבה התלויה בדבר : עיון בסיפור אמנון ותמר , נדפס ב"הספרות" 28, 1979.
אסתר: מגילת המחתרת, נדפס ב"בצרון" 25, תשמ'ה 1985.
האשה הגדולה משונם, נדפס ב"הקונגרס העולמי למדעי היהדות" 8, 1982.
התשתית האמנותית במגילת אסתר, נדפס ב"ביקורת ופרשנות" 12, 1978.
הדיפלומטית

| --- | --- |

 סוגה:  סדרת דרמה, מותחן פוליטי 
 יוצרים:  דבורה קאהן 
 שחקנים:  קרי ראסל  Ali Ahn  רורי קיניר  דייוויד גיאסי  רופוס סוול  אטו אסנדו 
 ארץ מקור:  ארצות הברית 
 שפות:  אנגלית 
 מקום התרחשות:  לונדון 
 מספר עונות:  2 
 מספר פרקים:  14 
 הפקה
 מפיקים בפועל:  דבורה קאהן, קרי ראסל, סיימון סלאן ג'ונס 
 הפצה:  נטפליקס 
 אורך פרק:  56 דק' 
 שידור
 רשת שידור:  נטפליקס 
 תקופת שידור מקורית:  20 באפריל 2023 – הווה 
 קישורים חיצוניים
 דף התוכנית ב-IMDb
 
הדיפלומטית (באנגלית: The Diplomat) היא סדרת טלוויזיה אמריקאית שנוצרה על ידי דבורה קאהן. הסדרה הוקרנה בבכורה בנטפליקס ב-20 באפריל 2023.
הסדרה חודשה על ידי נטפליקס לעונה שלישית שבועיים לפני שהעונה השנייה שוחררה.
עלילה

הסדרה מתמקדת בקייט ויילר (קרי ראסל), שגרירת ארצות הברית החדשה בבריטניה, שצריכה לנטרל משברים בינלאומיים, לכרות בריתות אסטרטגיות בלונדון ולהסתגל למקומה החדש באור הזרקורים, תוך שהיא מנסה לשרוד את נישואיה עם בעלה האל ויילר (רופוס סוול) שגם הוא דיפלומט.
שחקנים ודמויות

קייט ויילר (קרי ראסל) – שגרירת ארצות הברית בבריטניה, מועמדת ללא ידיעתה לתפקיד סגנית הנשיא של ארצות הברית. אשתו של האל.
האל ויילר (רופוס סוול) – בעלה של קייט, שגריר לשעבר.
אידרה פארק (עלי אהן) – ראש תחנת ה-CIA בלונדון, אנגליה. בת זוגו של סטיוארט.
אוסטין דניסון (דייוויד גיאסי) – שר החוץ הבריטי.
סטיוארט הייפורד (אטו אסנדו) – ראש הסגל של שגרירות ארצות הברית בבריטניה. בן זוגה של אידרה.
ניקול טרוברידג' (רורי קיניר) – ראש ממשלת הממלכה המאוחדת.
גרייס פן (אליסון ג'ני) – סגנית נשיא ארצות הברית.
מיגל גאנון (מיגל סנדובל) – מזכיר המדינה של ארצות הברית. רוצה לפתוח בקמפיין פוליטי ולרוץ לנשיאות ארצות הברית.
בילי אפיה (ננה מנשה) – ראש סגל הבית הלבן.
ויליאם רייבורן (מייקל מקין) – נשיא ארצות הברית.
אליסה (פרל מאקי) – העוזרת האישית של קייט.
מרגרט רוילין (סיליה אימרי) – פוליטיקאית ידועה לשמצה במפלגה השמרנית, יועצת צללים של טרוברידג'.
פרנסס מנינג (פני דאוני) – מנהלת משק הבית של קייט.
רוני (ג'ס צ'נליאו) – עובדת בשגרירות ארצות הברית בבריטניה.
הפקה

בינואר 2022, פורסם שנטפליקס נתנה אישור להפקתה של הסדרה "הדיפלומטית" שנוצרה על ידי דברה קאהן. בפברואר אותה שנה, פורסם שקרי ראסל תשחק בתפקיד ראשי בסדרה ותגלם את הדיפלומטית, קייט ויילר. במרץ פורסם כי עלי אהן ורופוס סוול לוהקו לתפקידים בסדרה. באפריל 2022 לוהקו דייוויד גיאסי, אטו אסנדו, רורי קיניר, מיגל סנדובל, ננה מנשה, מייקל מקין, סיליה אימרי ופני דאוני.
פרסים ומועמדויות

| שנה | פרס | קטגוריה | מועמדים | תוצאה | סימוכין |
| --- | --- | --- | --- | --- | --- |
| 2023 | פרס אמי | פרס אמי לבידור בפריים טיים לשחקנית ראשית בסדרת דרמה | קרי ראסל | מועמדות |  |
| 2024 | פרס גלובוס הזהב | סדרת הדרמה הטובה ביותר | הדיפלומטית | מועמדות |  |
| 2024 | פרס גלובוס הזהב | השחקנית הטובה ביותר בסדרת דרמה | קרי ראסל | מועמדות |  |
| 2024 | פרסי בחירת מבקרי הטלוויזיה | סדרת הדרמה הטובה ביותר | הדיפלומטית | מועמדות |  |
| 2024 | פרסי בחירת מבקרי הטלוויזיה | השחקנית הטובה ביותר בסדרת דרמה | קרי ראסל | מועמדות |  |
| 2024 | פרסי בחירת מבקרי הטלוויזיה | שחקן המשנה הטוב ביותר בסדרת דרמה | רופוס סוול | מועמדות |  |
| 2024 | פרס אמי לבידור בפריים טיים | שחקנית ראשית בסדרת דרמה | קרי ראסל | מועמדות |  |
| 2024 | פרס גילדת שחקני המסך | ההופעה הטובה ביותר של שחקנית בסדרת דרמה | קרי ראסל | מועמדות |  |
| 2024 | פרס גילדת הכותבים של אמריקה | סדרת דרמה | אלי אטי, דבורה קאן, מיה צ'ונג, אנה הייגן, אמנדה ג'ונסון-זטרסטרום, פיטר נואה | מועמדות |  |
| 2024 | פרס גילדת הכותבים של אמריקה | סדרה חדשה | אלי אטי, דבורה קאן, מיה צ'ונג, אנה הייגן, אמנדה ג'ונסון-זטרסטרום, פיטר נואה | מועמדות |  |
| 2025 | פרס גלובוס הזהב | השחקנית הטובה ביותר בסדרת דרמה | קרי ראסל | מועמדות |  |
| 2025 | פרס גלובוס הזהב | שחקנית המשנה הטובה ביותר בסדרה, מיני-סדרה, סדרת אנתולוגיה או סרט טלוויזיה | אליסון ג'ני | מועמדות |  |
| 2025 | פרס גלובוס הזהב | סדרת הדרמה הטובה ביותר | הדיפלומטית | מועמדות |  |
| 2025 | פרס סטלייט | סדרת הדרמה הטובה ביותר | הדיפלומטית | מועמדות |  |
| 2025 | פרס סטלייט | השחקנית הטובה ביותר בסדרת דרמה או ז'אנר | קרי ראסל | מועמדות |  |
הערות שוליים

↑  מוניקה מרקורי, Will There Be ‘The Diplomat’ Season 3? How Season 2’s Finale Sets Up What’s Next, פורבס, 31 באוקטובר 2024
↑  Andreeva, Nellie (24 בדצמבר 2020). "Netflix Greenlights Drama Series 'The Diplomat', Inks Overall Deal With Creator Debora Cahn". Deadline Hollywood. נבדק ב-26 במרץ 2023. {{cite web}}:  (עזרה)
↑  Andreeva, Nellie (16 בפברואר 2022). "Keri Russell To Headline Netflix's Political Thriller Series 'The Diplomat'". Deadline Hollywood. נבדק ב-26 במרץ 2023. {{cite web}}:  (עזרה)
↑  Petski, Denise (4 במרץ 2022). "'The Diplomat': Rufus Sewell & Ali Ahn Join Netflix's Political Thriller Series". Deadline Hollywood. נבדק ב-26 במרץ 2023. {{cite web}}:  (עזרה)
↑  Ritman, Alex (28 באפריל 2022). "David Gyasi, Ato Essandoh, Rory Kinnear Join Keri Russell in Netflix Political Thriller 'The Diplomat' (Exclusive)". The Hollywood Reporter. נבדק ב-28 באפריל 2022. {{cite web}}:  (עזרה)
↑  עידו ישעיהו‏, אמי 2023 - המועמדים: "יורשים" ו"הלוטוס הלבן" ראש בראש, באתר וואלה, 12 ביולי 2023
↑  Horton, Adrian (2024-01-08). "Golden Globes 2024: the full list of winners". The Guardian (באנגלית בריטית). ISSN 0261-3077. נבדק ב-2024-02-15.
↑  Erik Pedersen, ‘The Morning Show’ & ‘Succession’ Lead Critics Choice Awards TV Nominations, Deadline, ‏2023-12-05 (באנגלית אמריקאית)
↑  Joe Otterson, ‘Succession’ Leads Emmy Nominations With 27, ‘Last of Us’ Follows With 24, Variety, ‏2023-07-12 (באנגלית אמריקאית)
↑  Alli Rosenbloom, Lisa Respers France, SAG Awards 2024: Winners list, CNN, ‏2024-02-25 (באנגלית)
↑  2024 Writers Guild Awards: ‘The Holdovers,’ ‘American Fiction,’ ‘Succession’ Among Winners, The Hollywood Reporter, ‏2024-04-15 (באנגלית אמריקאית)
↑  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
סוגה ספרותית

סוגה ספרותית (סוגה בלועזית: זָ'אנֶר) היא קבוצה של יצירות ספרותיות שלהן מאפיינים משותפים: מטרה משותפת, תוכן משותף, סגנון כתיבה משותף או מאפיינים משותפים אחרים. נהוג ליחס לאריסטו, שספרו פואטיקה נחשב לספר-יסוד בתורת הספרות, גם את החלוקה הראשונית של הז'נרים. ב"פואטיקה" קבע אריסטו סכמה של שלושה זָ'נֶרים (נקראים גם "מודלים") בסיסיים: אפוס, שירה ודרמה.
האפוס, המזוהה בעת החדשה עם המושג פרוזה, הוא טקסט כתוב על-ידי מספר, ויש בו נטייה לתיאור אובייקטיבי וריאליסטי.
השירה מקורה בתרבות האוראלית, כלומר בביצוע של מופיע מול קהל. יש בה דגש על צליל, תמונה ודימוי.
הדרמה מעלימה את המספר ואף על פי שהיא מבוססת על טקסט כתוב, היא מעמידה מציאות ישירה באמצעות הסצנה, העלילה והשחקנים.
הקושי בחלוקה לסוגות

עצם הגדרת סוגה איננה דבר פשוט. במחקר נהוג לסמן את היצירה שבה מתקיימים כל מאפייני הז'אנר שבאים להגדיר, ועל פיה ניתן לשפוט יצירות נוספות האם הן עומדות בהגדרת הז'אנר. פעולה זו בעייתית, שכן קשה למצוא בעולם שני ספרים אשר מכילים בדיוק אותם מאפיינים. לרוב, יצירות מכילות בתוכן חלק מתכונות הז'אנר שהן נכתבות בו; חלקן מכילות מאפיינים של יותר מז'אנר אחד. כלומר, ניסיון להגדיר סוגת יצירה הוא תהליך רדוקציוני, אשר לעולם אין הוא מושלם. אף על פי כן, החלוקה לסוגות קיימת באקדמיה, במחקר, בתקשורת ובציבור הרחב, ועל כן יש לתת עליה את הדעת, ולו רק כנקודת מוצא בניסיון למפות את עולם היצירה הספרותי.
תחום הספרות הוא תחום נרחב, אשר במהלך השנים התפתח לסוגות שונות ומסועפות, חלקן כתוצאה מאבולוציה פנימית בספרות עצמה (למשל, צמיחתו של הרומן הריאליסטי מתוך הרומנסה של ימי הביניים), וחלקן הן תוצאה של עבודת חוקרים, המנסים למפות את הז'נרים הקיימים (למשל, הגדרת חלק מהחוקרים את הספרות של אמריקה הלטינית כספרות מז'נר ריאליזם מָגִי).
רשימת סוגות ספרותיות > סיפורת > הבדלה לפי אורך היצירה

מיניסגה, יצירה בפרוזה שאורכה עד 50 מילים
סיפורת בזק, יצירה בפרוזה שאורכה פחות מאלף מילים, לדוגמה משלי איזופוס.
סיפור קצר, יצירה בפרוזה שאורכה בין 2,000 ובין 7,500 מילים, לדוגמה הבז.
נובלה, יצירה בפרוזה שאורכה בין 17,500 ובין 40,000 מילים, לדוגמה תהילה.
רומן, יצירה ארוכה בפרוזה, לדוגמה מלחמה ושלום.
טרילוגיה, יצירה בפרוזה בת שלושה חלקים בעלי קיום עצמאי, לדוגמה שר הטבעות.
רשימת סוגות ספרותיות > סיפורת > הבדלה לפי תוכן היצירה

אפוס
רומנס
רומן
רומן ריאליסטי
רומן זרם תודעה
רומן היסטורי
רומן אוטוביוגרפי
רומן בלשי
רומן רומנטי
רומן דיקטטורי
מותחן (מתח)
מותחן פוליטי
מסתורין
מדע בדיוני
מדע בדיוני רך
מדע בדיוני קשה
מדע בדיוני צבאי
אפוקליפסה ופוסט-אפוקליפסה
סייברפאנק
סטימפאנק
פנטזיה
פנטזיה אפית
פנטזיה אורבנית
ספרות בלשית
ספרות צבאית
קומיקס
צ'יק ליט
ספרות זולה
רשימת סוגות ספרותיות > ספרות עיונית

ביוגרפיה
אוטוביוגרפיה
מונוגרפיה
אנציקלופדיה
לקסיקון
מסה
רשימת סוגות ספרותיות > שירה

שירה לירית
הייקו
בלדה
מונולוג דרמטי
שירת ימי הביניים
מסגרת
פיוט
רשימת סוגות ספרותיות > מסה (חיבור עיוני)

דיון בסיבתיות
מיון וחלוקה
מסה אנליטית-רפלקטיבית
השוואה והנגדה
מסה מסבירה
תיאור מצב או תופעה
תיאור תהליך
מסה דיאלקטית
מסה מדגימה
מסה פמיליארית (מיועדת לקורא ספציפי)
הצגת תזה היסטורית
הצגת נקודת מבט
מסה מביעה דעה
מסה כלכלית
רשימת סוגות ספרותיות > דרמה

טרגדיה
טרגדיה יוונית
טרגדיה שייקספירית
טרגדיה מודרנית
קומדיה
קומדיה יוונית
קומדיה רומאית
קומדיה דל'ארטה
קומדיה שחורה
מחזה מוסר
דרמה ריאליסטית
מחזה אבסורד
אקזיסטנציאליזם
מונודרמה
אקספרסיוניזם
| סיפר |
| --- | --- | --- |
| דמות | פרוטגוניסט • דמות שנייה בחשיבותה (אנ') • דמות שלישית בחשיבותה (אנ') • סיידקיק • אנטגוניסט • נבל-על • דמות משנה • דמות חוזרת • מספר • גיבור • אנטי-גיבור |  |
| עלילה | דיאלוג • מצג • מבנה דרמטי (אנ') • סיפור מסגרת • כלי עלילתי • מקגאפין • נקודת שיא • עימות • תת-עלילה • פלשבק/פלשפורוורד |  |
| רקע | דיסטופיה • אוטופיה • יקום בדיוני • יקום משותף • היסטוריה • היסטוריה בדיונית |  |
| תמה | מוטיב • לייטמוטיב • סאבטקסט • מוסר השכל |  |
| סגנון | אמצעים פיגורטיביים • טכניקות ספרותיות • נקודת תצפית • השעיית הספק • סימבוליזם • אתנחתא קומית |  |
| סיפורת | משל • מעשייה • סיפורת בזק • רומן • נובלה • מחזה • שירה • תסריט • נובליזציה • סיפור קצר |  |
| סוגה | רומן הרפתקאות • רומן פשע • רומן מלחמתי • רומן מערבון • רומן מסתורין • רומן היסטורי • רומן ריאליסטי • רומן רומנטי • רומן ביוגרפי • רומן מכתבים • רומן גרפי • רומן פילוסופי • רומן פוליטי • רומן ארוטי • רומן חניכה • סאגה • פנטזיה (אפלה, חרבות וכשפים) • ספרות בלשית • ספרות אימה • ריאליזם קסום • סאטירה • מדע בדיוני (קשה, צבאי, אופרת חלל, סייברפאנק, סטימפאנק) • מותחן • ספרות ספקולטיבית • ספרות זולה • קומיקס |  |
| נושאים קשורים | זרם התודעה • קהל • מחבר • תורת הספרות • מבנה נרטיבי • נרטולוגיה • רטוריקה |  |
פורטל: ספרות
לקריאה נוספת

הגר ינאי, לכתוב ולהוציא לאור - מדריך עכשווי לכתיבת פרוזה ולפרסום ספרים, עם עובד, 2022, הפרק "דגמים עלילתיים של ז'אנרים", עמ' 156–180.
ארנת טורין ושי רודין, סוגות בספרות הפופולרית, מופ"ת, 2024.
הערות שוליים

↑  דוד גורביץ ודן ערב, אנציקלופדיה של הרעיונות, 2012, הוצאת בבל, עמ' 379
| --- | --- |
בקרת זהויות :  BNE: XX525948  GND: 4074285-4  NKC: ph122406
אדוני האוויר

| --- | --- |

 מבוסס על:  אדוני האוויר 
 סוגה:  דרמת מלחמה
 כותבים:  ג'ון אורלוף, גראהם יוסט 
 בימוי:  קארי פוקונאגה, טים וון פטון, אנה בודן, די ריס, ריאן פלק 
 שחקנים:  ניקולאי קינסקי (Harold Huglin)  פרדי קרטר (David Friedkin)  בל פאולי  נייט מאן (רוברט רוזנטל (טייס))  פיליפ לוויטסקי  אונקוטי גאטווה  לורי דייווידסון  Sam Hazeldine  ג'וש בולט  אוסטין באטלר  ראף לאו  ג'ון שווב  פיון או'שיי  קירון מור  אדוארד אשלי  ג'ורדן קולסון  קאי אלכסנדר  אדם לונג  ג'יימס מארי  Tommy Jessop  בארי קיוגן  קאלום טרנר  אנתוני בויל  ג'וג'ו מקארי  Robert Hands  ג'ורג' ובסטר  לואיס גרייטורקס  סטיבן קמפבל מור  אוקלי פנדרגאסט  ג'ון הופקינס  דימיטרי לאונידס  בפסקה זו 2 רשומות נוספות שטרם תורגמו 
 ארץ מקור:  ארצות הברית 
 שפות:  אנגלית
 מספר פרקים:  9 (נכון ל־15 במרץ 2024) 
 הפקה
 מפיקים בפועל:  גארי גואצמן, טום הנקס, סטיבן ספילברג 
 חברת הפקה:  Playtone  Amblin Television  Parliament of Owls
 הפצה:  אפל 
 אתר צילומים:  Dalton Barracks, המל המפסטיד 
 צלמים:  אדם ארקאפו 
 שידור
 רשת שידור:  Apple TV+
 תקופת שידור מקורית:  26 בינואר 2024 – הווה 
 קישורים חיצוניים
 דף התוכנית ב-IMDb
 
אדוני האוויר (באנגלית: Masters of the Air) היא סדרת דרמת מלחמה, המתבססת על מבצעי חיל האוויר השמיני של חילות האוויר של צבא ארצות הברית במהלך מלחמת העולם השנייה. הסדרה מופקת על ידי Playtone, שהפיקה גם את הסדרה אחים לנשק ואת הפסיפיק. הסדרה עלתה לשידור ב-26 בינואר 2024.